Document ID: 32006L0120

KOMMISSIONENS DIREKTIV 2006/120/EF
af 27. november 2006
om berigtigelse og ændring af Kommissionens direktiv 2005/30/EF om ændring, med henblik på tilpasning til den tekniske udvikling, af Europa-Parlamentets og Rådets direktiv 97/24/EF og 2002/24/EF vedrørende standardtypegodkendelse af to- og trehjulede motordrevne køretøjer
(EØS-relevant tekst)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Europa-Parlamentets og Rådets direktiv 97/24/EF af 17. juni 1997 om dele af og kendetegn ved to- og trehjulede motordrevne køretøjer (1), særlig artikel 7,
under henvisning til Europa-Parlamentets og Rådets direktiv 2002/24/EF af 18. marts 2002 om standardtypegodkendelse af to- og trehjulede motordrevne køretøjer og om ophævelse af Rådets direktiv 92/61/EØF (2), navnlig artikel 17, og
ud fra følgende betragtninger:
(1)
Kommissionens direktiv 2005/30/EF indeholder visse fejl, der bør rettes.
(2)
Det er med tilbagevirkende kraft nødvendigt at præcisere, at artikel 3, stk. 1, i direktiv 2005/30/EF omhandler nye udskiftningskatalysatorer, der opfylder kravene i direktiv 97/24/EF som ændret ved direktiv 2005/30/EF.
(3)
Det er endvidere nødvendigt at omredigere bilag I til direktiv 2005/30/EF.
(4)
Det er også nødvendigt med en ny bestemmelse at præcisere, at salg eller montering af udskiftningskatalysatorer på køretøjer, hvis de ikke er omfattet af en typegodkendelse meddelt i overensstemmelse med direktiv 97/24/EF som ændret ved direktiv 2005/30/EF, efter en vis overgangsperiode ikke er tilladt.
(5)
Direktiv 2005/30/EF bør derfor berigtiges og ændres i overensstemmelse hermed.
(6)
De i dette direktiv fastsatte foranstaltninger er i overensstemmelse med udtalelse fra Udvalget for Tilpasning til den Tekniske Udvikling -
UDSTEDT FØLGENDE DIREKTIV:
Artikel 1
Direktiv 2005/30/EF berigtiges som følger:
1)
Artikel 3, stk. 1, affattes således:
»1. Med virkning fra den 18. maj 2006 må medlemsstaterne ikke, for nye udskiftningskatalysatorer, der opfylder kravene i direktiv 97/24/EF som ændret ved direktiv 2005/30/EF, og bestemt til montering på køretøjer, der er blevet typegodkendt i henhold til direktiv 97/24/EF:
a)
nægte at bevilge EF-typegodkendelse i henhold til artikel 4, stk. 1, i direktiv 2002/24/EF eller
b)
forbyde salg eller montering på et køretøj«.
2)
I bilag I erstattes overalt »punkt 5 i bilag VI« med »punkt 4a i bilag VI«.
Artikel 2
Der indsættes følgende stk. 3 i artikel 3 i direktiv 2005/30/EF:
»3. Med virkning fra den 1. januar 2009 skal medlemsstaterne forbyde salg eller montering af udskiftningskatalysatorer på køretøjer, hvis de ikke er omfattet af en typegodkendelse meddelt i overensstemmelse med direktiv 97/24/EF som ændret ved nærværende direktiv.«
Artikel 3
1. Medlemsstaterne sætter de nødvendige love og administrative bestemmelser i kraft for at efterkomme dette direktiv senest den 30. september 2007. De tilsender straks Kommissionen disse bestemmelser med en sammenligningstabel, som viser sammenhængen mellem de pågældende bestemmelser og dette direktiv.
Bestemmelserne skal ved vedtagelsen indeholde en henvisning til dette direktiv eller skal ved offentliggørelsen ledsages af en sådan henvisning. De nærmere regler for henvisningen fastsættes af medlemsstaterne.
2. Medlemsstaterne tilsender Kommissionen de vigtigste nationale bestemmelser, som de udsteder på det område, der er omfattet af dette direktiv.
Artikel 4
Dette direktiv træder i kraft på dagen for offentliggørelsen i Den Europæiske Unions Tidende.
Artikel 5
Dette direktiv er rettet til medlemsstaterne.
Udfærdiget i Bruxelles, den 27. november 2006.

Labels: 7
8
20